hotchpotch/miracl-hf-unified huggingface dataset:
విరుద్ధాహారం
మనం ఆహారం తీసుకునేటపుడు రకరకాల పద్ధతులు అవలంబించమంటుంది ఆయుర్వేదం. ఈ పద్ధతులలో విరుద్ధాహారం తినరాదు.అనగా ఆయుర్వేదం ప్రకారం విరుద్ధములైన ఆహార పదార్థాలను కలిపి తినరాదు. మనం తినే ఆహారం ఒక్కటే ఐనా మనం ఆహారం పేరుతో రకరకాల పదార్థాలను లోపలికి తీసుకుంటున్నాం. అలాంటి పదార్థాలలోనూ లోపల కొంత శక్తి ఉంటుంది. అవి జీర్ణం అయ్యే సమయాల్లో మార్పువస్తుంది. అవి జీర్ణం అయిన తర్వాత శరీరంలో శోషణం అయ్యే విధానంలోనూ, అవి నిలువ ఉండే పదార్థాలలోనూ అవి మన శరీరంపై చూపించే ప్రభావంలోనూ మార్పులు ఉంటాయి. కాబట్టి కొన్ని రకార ఆహారపదార్థాలను కలిపి తినకూడదు.
విరుద్ధాహారం ఆయుర్వేదం ప్రకారం తీసుకోరాదు. ఉదాహరణకు వివిధ మాంసాల్నిగానీ, చేపలను గానీ, పాలుగానీ కలిపి తినకూడదు. అందులోనూ ముఖ్యంగా పాలు, చేపలు అస్సలు కలిపి తీసుకోకూడదు. ఎందుకంటే చేపలు వేడి కలిగించే గుణాన్ని (ఉష్ణవీర్యం) కలిగి ఉంటాయి. పాలు చల్లదనాన్ని కల్గించే గుణాన్ని (శీతవీర్యం) కలిగి ఉంటాయి. ఇవి రెండూ కలిపి తింటే శరీరంలో "ఆమం" అనేది ఏర్పడుతుంది. ఈ "ఆమము" అన్ని వ్యాధులకీ మూలం. అలాగే పాలు, మొలకెత్తిన విత్తనాలను కలిపి తినకూడదు. అలాగే పాలని పుల్లని పదార్థాలతో తీసుకోకూడదు. కలిపే కాకుండా, పాలు త్రాగిన తర్వాత కూడా పుల్లని పదార్థాలు కలిపి తీసుకోకూడదు. అలాగే పుల్లని పదార్థాలను తిన్న తర్వాత కూడా పాలు తాగకూడదు. మినుములు, ఉలవలతో చేసిన పదార్థాలను కలిపి పాలు తీసుకోరాదు. ముల్లంగి కలిపి పాలు తీసుకోకూడదు.
విరుద్ధం పదార్థాలను తింటే ప్రానహాని జరుగక పోవచ్చు కానీ కొన్నాళ్ళ తర్వాత ఇబ్బంది కలుగువచ్చు. కొందరిలో యిలా విరుద్ధాహార పదార్థాలు తిన్నా ప్రమాదం లేని సందర్భాలుంటాయి. దీనికి కారణం ఆయుర్వేదం ప్రకారం ఉంది. రెగ్యులర్ గా వ్యాయామం చేసేవాళ్ళు, ఆయిలీస్కిన్ వాళ్ళూ, ఎప్పుడూ మంచి ఆకలి ఉన్నవాళ్ళు, యవ్వనంలో ఉన్నవాళ్ళు, బాగా బలవంతులు, కొద్దిగానే విరుద్ధాహారం తీసుకున్నవాళ్ళకి ఏ ఇబ్బంది కలుగదు. అంతే కాకుండా విరుద్ధమైన దైనప్పటికీ అదే ఆహారాన్ని ఎప్పుడూ తింటుంటె వాళ్ళకి అది ఏమీ రోగాలని కలుగ చెయ్యదు. దీనినే "సాత్యము" అంటారు. 'తినగ తినగ ' లాగా విరుద్ధమైనప్పటికీ శరీరం దాన్ని జయిఖ్ంచే "సెల్ఫ్ డిఫెన్స్" ఏర్పరచుకుంటుంది అని దీనర్థం.
షేక్ అయాజ్
షేక్ అయాజ్ () జననం :ముబారక్ అలీ షేక్ () 23 మార్చి 1923 -మరణం 28 డిసెంబరు1997, ఒక ప్రపంచ ప్రసిద్ధ పాకిస్తానీ సింధీ కవి. తన రచనల ద్వారా సింధీ కవిత్వములో నూతన ఒరవడి సృష్టించాడు. ఇతని రచనలకు గానూ అత్యంత ఉన్నతమైన పురస్కారమును అందుకుని, ఆ పురస్కారానికే వన్నె తెచ్చాడు.
షేక్ హసీనా
షేక్ హసీనా ( "షేక్ హసీనా"; జననము 1947 సెప్టెంబరు 28) 2009 నుండి ప్రస్తుతము వరకు . గతంలో ఈ పదవిలో ఈవిడ 1996 నుండి 2001 వరకు ఉంది. 1981 నుండి పార్టీకి నాయకత్వం వహిస్తున్నది. దివంగత బంగ్లాదేశ్ అధ్యక్షుడు మరియు ఆ దేశ జాతిపిత అయిన షేక్ ముజిబుర్ రెహమాన్ ఐదుగురు సంతానంలో ఈమె పెద్దది. ఈమె భర్త దివంగత, ఒక పరమాణు శాస్త్రవేత్త.
పులుపు
పులుపు అనేది షడ్రుచులలో ఒకటి. దీనిని ఆమ్లరసం అని కూడా అంటారు. ఇది పుల్లగా ఉండే రుచి.
దీనివలన శరీరానికి ఉత్తేజం కలుగుతుంది. ముఖ్యంగా జీర్ణశక్తి పెరుగుతుంది. గ్యాస్ బయటకు పోవటానికి ఉపయోగపడుతుంది. శరీరంలోని కణాలని ఇది పోషణ యిస్తుంది. జ్ఞానేంద్రియాల పుష్టికిది మంచిది. శరీరంలోని స్రావాలు అంటే గ్రంధుల నుండి స్రవించేవి, జాయింట్స్ లో ఉండే వాటిని పెంచుతుంది. ఈ రుచి కూడా సాధారణంగా అహార పదార్థాలలోనే ఎక్కువగా కనబడుతుంది. ఔషధాల రూపంలో ఈ రుచి తక్కువ. దీనిని ఎక్కువగా ఉపయోగిస్తే కడుపులో మంట, హైపవర్ ఎసిడిటీ దురద, త్వరగా ముసలితనం, తల తిరగడం, ఇంకా తల వెండ్రుకలు తెల్లబడటం కూడా జరుగుతుంది.
పులుపు అనే రుచి అసిడిటీ ని గుర్తించేది. ఈ పులుపుదనం అనునది ఉదజహరికామ్లం (హైడ్రోక్లోరికామ్లము) యొక్క పులుపుదానానికి సాపేక్షంగా తెలుపుతారు. దీని పులుపుదన సూచిక 1 గా నిర్ణయించారు. దీనితో పోలిస్తే టార్టారికామ్లం యొక్క పులుపుదనం 0.7 , సిట్రికామ్లము యొక్క పులుపుదనం 0.46 మరియు కార్బానికామ్లం(సోడా) యొక్క పులుపుదనం 0.06 ఉంటుంది<
పులుపు అనే రుచి మొగ్గలు నాలుకపై కల రుచి మొగ్గలలో ఉప ప్రాంతం పై ఉంటాయి. ఈ రుచి కణాలను PKD2L1 ప్రోటీన్ ను గుర్తించేందుకు ఉపయోగపడతాయి. కానీ పులుపు స్పందనలు తెలుసుకోవడానికి ఈ జన్యువు అవసరం లేదు.పులుపుదనాన్ని రుచికణాలు అధారంగా ప్రోటాన్ల ద్వారా నెరుగా తెలుసుకొవడానికి ఆధారాలు ఉన్నాయి. కణ లోనికి ధనాత్మక ఆవేశాన్ని యొక్క ఈ బదిలీ కూడా ఒక విద్యుత్ ప్రతిస్పందన ఏర్పడగలదు. బలహీన అమ్లాలైన అసిటిక్ ఆమ్లం పూర్తిగా శరీరధర్మ పి.హెచ్ విలువల వద్ద పూర్తిగా విఛ్ఛేదం కాదు. యిది రుచి కణాల గుండా పోతుంది మరియు ఒక విద్యుత్ స్పందనలను బయటకు రప్పించవచ్చు. జంతువులు ఈ రకం రుచులను గుర్తించే విధానం యిప్పటికింకా అవగతం కాలేదు.
ఆహారం లో సాధారణంగా పులుపు పదార్థాలైన పడ్లు అనగా నిమ్మ, ద్రాక్ష, ఆరెంజ్, చింతపండు మరియు కొన్నిసార్లు పుచ్చ, వైన్ కూడా పులుపుదనాన్ని కలిగి ఉంటాయి. పాలు పాడైనప్పుడుపులుపుదనాన్ని పొందుతాయి. పిల్లలు పెద్దలకంటే పులుపు వస్తువులను యిష్టపడతారు. మరియు సోర్ కాండీ అనునది ఉత్తర అమెరికా లో ప్రసిద్ధమైనది.. దీనిలో సిట్రిక్ ఆమ్లం ఉంటుంది.
ఎగ్గోని పుష్పలత
రెవరెండ్ ఎగ్గోని పుష్పలత మహిళా బిషప్‌. నంద్యాల చర్చి బిషప్‌. పుష్పలలిత భారతదేశంలో చర్చి బిషప్‌గా బాధ్యతలు చేపట్టిన రెండో మహిళ. ఐర్లాండ్ చర్చి బిషప్‌గా ఒక మహిళ రెవరెండ్ ప్యాట్రిక్ స్టోరేను నియమించిన తర్వాత రోజే పుష్పలలితను నంద్యాల చర్చి బిషప్ నియమించడం జరిగింది.సెప్టెంబర్ 30న తమిళనాడు రాష్ట్రంలోని కన్యాకుమారి బిషప్ జి. దేవకదాశం చేతులమీదుగా పుష్పలలిత బాధ్యతలు స్వీకరించారు.కర్నూలు జిల్లాలోని దిగువపాడు గ్రామంలో జన్మించిన పుష్పలలిత 1984లో క్రైస్తవ మత గురువుగా బాధ్యతలు చేపట్టారు. రాష్ట్రంలోని పలు చర్చి సమాజాలకు పుష్పలలిత ఛైర్ పర్సన్‌గా పనిచేశారు. 2005 నుంచి రెండేళ్లపాటు నంద్యాల చర్చి ప్రాంతీయ పరిధిలో కోశాధికారిగా కూడా ఆమె విధులు నిర్వహించారు. 400 గ్రామాల్లోని ప్రజలకు విద్యా, ఆరోగ్య విషయాలపై అవగాహన కలిగించారు. దేశంలో రెండో బిషప్‌గా పుష్పలలిత నియామకం కాగా మొదటగా 1996లో రెవరెండ్ అలివేలి కాదక్షమ్మను గుడ్ సమరిటన్ ఎవంజిలికల్ లూథరన్ చర్చి తన బిషప్ గా నియమించుకుంది
పాండవోద్యోగం
తిరుపతి వేంకట కవులుగా ప్రసిద్ధి చెందిన దివాకర్ల తిరుపతి శాస్త్రి, చెళ్లపిళ్ళ వేంకట శాస్త్రి మహా భారత కథను పాండవ జననము, పాండవ ప్రవాసాము, పాండవరాజసూయము, పాండవోద్యోగము, పాండవ విజయము, పాండవ అశ్వమేధము అనే నాటకాలుగా రచించారు. అందులో అత్యంత ప్రజాదారణ పొందిన నాటకాలు పాండవోద్యోగం, పాండవ విజయం. ఆ రెండు నాటకాలను రెండు రోజులు ప్రదర్శించే వారు. కాలక్రమంలో ఆ రెండు నాటకాలను సంకలనం చేసి 'కురుక్షేత్రము' అనే నాటకం గా ప్రదర్శించేవారు. పాండవ ఉద్యోగ విజయాలు, కురుక్షేత్రం నాటకాలు బాగా ప్రఖ్యాతి పొందాయి. ఈ నాటకాలు ప్రదర్శించని ఊరు లేదంటే అతిశయోక్తి కాదు. బావా ఎప్పుడు వచ్చితీవు అని జెండాపై కపిరాజు అనే రాగం తీయని ఆంధ్రుడు ఉండడేమో..పూర్తిగా కాకున్నా, ఈ పద్యాల పూర్వోత్తరాలు తెలియకున్నా, ఈ పద్యాల ప్రారంభమైనా ఈ తరం వారికీ కూడా తెలుసు. అంత ప్రాచుర్యం పొందాయి ఈ పద్యాలు.. శ్రీకృష్ణరాయబారం సన్నివేశం ఎన్ని చిత్రాలలో ఉందో, ఈ పద్యాలు ఎన్ని సినిమాలలో ఉన్నాయో గణిచ లేము. అంత ప్రాచుర్యం పొందినవీ నాటకాలు, పద్యాలు..కృష్ణుడు దుర్యోధనునితో పల్కిన మాటలు.
చెల్లియొ చెల్లకో తమకు జేసిన యెగ్గులు సైచిరందరుం
తొల్లి గతించె, నేడు నను దూతగ బంపిరి సంధిసేయ నీ
పిల్లలు పాపలుం బ్రజలు పెంపు వహింపగ బొందు సేసెదో
యెల్లి రణంబు గూర్చెదవొ యేర్పడ జెప్పుము కౌరవేశ్వరా!
అలుగుటయే యెరుంగని మహామహితాత్ము డజాతశర్రుడే
యలిగిననాడు సాగరము లన్నియు నేకము గాకపోవు క
ర్ణులు పదివేవురైన నని నొత్తురు చత్తురు రాజ రాజ నా
పలుకులు విశ్వసింపుము విపన్నుల లోకులగావు మెల్లరన్.
జెండాపై కపిరాజు ముందు సితవాణిశ్రేణియుం గూర్చి నే
దండంబుంగొని తోలు స్యందనముమీద న్నారి సారించుచున్
గాండీవమ్ము ధరించి ఫల్గుణుడు మూకల జెండుచున్నప్పుడొ
క్కండు న్నీమొరనాలకింపడు కురుక్ష్మానాధ సంధింపగన్.
సంతోషంబుల సంధిచేయుదురె వస్త్రంబూడ్చుచో ద్రౌపదీ
కాంతం జూచిననాడు చేసిన ప్రతిజ్ఞాల్ దీర్ప భీముండు నీ
పొంత న్నీ సహజన్ము రొమ్ము రుధిరమ్ము న్త్రావునాడైన ని
శ్చింతం దద్గదయుం ద్వదూరుయుగమున్ ఛేదించునా డేనియున్.
కలుగుంగావుత నీకు దక్క నృపభక్త శ్రేణియం దాయతుల్
గెలుచుంగావుత ధర్మ మెన్నటికి, వాగ్దేవీమహత్మ్యంబు లి
క్కలికాలమ్మున భారతాశ్రయములై కావ్యంబులై నాటకం
బులునై యాటలు బాతలై వెలయుతన్ భూలోకమందెల్లెడన్.
షేక్ అబ్దుల్లా
కాశ్మీరు సింహంగా చెప్పబడే షేక్ మొహమ్మద్ అబ్దుల్లా (), (జననం:1905 డిసెంబరు 5 – మరణం: 1982 సెప్టెంబరు 8), జమ్ము కాశ్మీర్ రాష్ట్ర మాజీ ప్రధాన మంత్రి మరియు ముఖ్య మంత్రి.
గిడుగు రామమూర్తి సాహిత్యవ్యాసాలు
గిడుగు రామమూర్తి పంతులుగారు బహుముఖప్రజ్నాశాలి. 1910 నుండి మూడు దశాబ్దాల పాటు వ్యవహారిక భాషోద్యమాన్ని నిర్వహించి ఆదునిక తెలుగు సాహిత్యాలకు గొప్ప స్ఫూర్తిని కలుగచేసారు. అలా ఉద్యమ స్ఫూర్తిని కలిగిస్తూ వ్యావహారిక భాషలో వ్రాసిన వివిధ వ్యాసాలను అక్కిరాజు రమాపతిరావు గారి ద్వారా సంకలనం చేయించి విశాలాంధ్ర పబ్లిషింగ్ హౌస్ వారు ప్రచురించిన పుస్తకం గిడుగు వెంకట రామమూర్తి సాహిత్యవ్యాసాలు.
గ్రాంధిక భాష వాడుకరులను వ్యావహారిక పరిజ్ఞానవంతులుగా మార్చడంలో గిడుగువారు చేసిన సేవలను అక్కిరాజు రమాపతిరావు గారు ఇలా రాసారు.
వెయ్యేళ్ళ తెలుగు సాహిత్యాన్ని భాషాపరిణామాన్ని పరిశోధించిన గొప్ప శోధకుడు గిడుగు. నన్నయ నాటి భాషలోఆయన 'ప్రాదెనుగుకమ్మా రచించారంటే ప్రాచీన భాష స్వరూపాన్ని ఆయన ఎంతగా వశం చేసుకున్నారో తెలుస్తుంది. సంసృతంలో ఆయన ప్రజ్న ఎంత గొప్పదంటే సమకాలీన పండితులలో చాలా మందికి సంసృతం సరిగా రాదని ఆయన నిరూపించాడు.
కిందటి శతాబ్ధానికి చివరలో తాళపత్ర గ్రంథాల పరిష్కరణం ముమ్మరమై ప్రచీన కావ్యాలు అచ్చువేస్తున్నపుడు పండిత పరిష్కర్తలు తమ వ్యాకరణ నిఘంటు పరిజ్ఞానం నమ్ముకుని వాటిలో దిద్దుబాట్లు చేస్తున్నపుడు అది కూడని పని విమర్శించారు.
చదువుకున్న వాళ్ళూ సంస్కారం కలవాళ్ళూ తమ నిత్య వ్యవహారంలో రాతకోతలలో ఏ భాషను ఉపయోగిస్తున్నారో అదే సత్యబాష అవుతుంది అన్నారు. అదే ఆ కాలపు శిష్ట వ్యవహారికం అవుతుంది. అటువంటి పద ప్రయోగాలు ఆ కాలపు రచనల్లో కనబడితే వాటిని తప్పనటానికి వీఎల్లేదు అనేవారు.
పుస్తకంలో వ్యాసాలు క్రమ పద్ధతిలో లేవు. కొన్ని వ్యాసాలుగానూ మరికొన్ని ప్రయోగ పాఠ్యాంశాలుగానూ, మరికొన్ని పీఠికలుగా మరియు సంపాదకీయాలుగానూ ఉండటం వలన వాటిలో సమగ్రంగా ఉన్న వాటిని సేకరించి ఈ పద్ధతిలో విషయ సూచికగా ఇచ్చారు.అవి
పేపాల వారి పాలెం
పేపాల వారి పాలెం (Pepala vari palem), శ్రీ పొట్టి శ్రీరాములు నెల్లూరు జిల్లా, కావలి మండలానికి చెందిన చలమచెర్ల పంచాయతి పరిధిలోని గ్రామము.. 
పేపాల వారి పాలెం గ్రామంలో నివసించే జనాభాలో అధిక శాతం పేపాల ను తమ ఇంటి పేరుగా కలిగి వుండటం కారణం చేత ఈ గ్రామానికి ఈ పేరు వచ్చింది.
5వ తరగతి వరకు ప్రభుత్వ పాఠశాల.
శ్రీ కోటేశ్వరానంద స్వామి పీఠాధిపతి ఆధ్వర్యంలో వృద్ది చెందిన పోతులూరి వీరబ్రహ్మం గారి దేవాలయం చూడదగ్గ ప్రదేశం
ఒలింపస్ కార్పొరేషన్
ఒలింపస్ కార్పొరేషన్ జపాన్కు చెందిన కెమెరాల నిర్మాణ సంస్థ. ఇది 12 అక్టోబరు 1919 తేదీన సూక్ష్మదర్శిని మరియు ఉష్ణమాపి ల వ్యాపారంతో మొదలైంది. ఈ సంస్థ ప్రేగులకు సంబంధించిన ఎండోస్కోపుల ప్రపంచ మార్కెట్ లో 70 % షేర్ కలిగియున్నది. దీని ప్రధానకేంద్రం టోక్యో, జపాన్ లో ఉంది.
కుల పురాణాలు
భారత దేశంలో అష్టాదశ పురాణాలు మాత్రమే కాకుండా దాదాపు రెండువందలకు పైగా కుల పురాణాలు ఉన్నాయి. అందులో ముఖ్యంగా జాంబ పురాణము అతి ముఖ్యమయిన కుల పురాణము. జాంబ పురాణం మాదిగల సాహిత్య సాంస్కృతిక అస్తిత్వ ప్రకటన. అష్టిత్వ ప్రకటన కొన్ని వందల ఏళ్ళుగా ఇది మౌఖికంగా చిత్రపటం, (పటం కథ) గా “ఒక కులం దాని సాంఘిక అస్తిత్వాన్ని, అంటే దాని పుట్టుకను, దాని వికాసాన్ని, అది ఉన్న ప్రస్తుత సాంఘిక స్థితిని, అది నిర్వ చించుకొనే పద్ధతిని, ఇతర కులాల వారు ఆ కులంపై చేస్తోన్న ఆరోపణలను తిరస్కరించడానికి, తన కులం ఏ కులం కన్నా తక్కువ కాదు, అని అదే ఎక్కువది అని, ఈ విషయాలను అన్నింటిని వ్యవస్థీకృతంగా వ్యక్తం చేయడానికి ఒక కులం చేసుకున్న ఒక సాహిత్య పరికరమే కుల పురాణము.
పొచ్చెర జలపాతం
పొచ్చెర జలపాతం, తెలంగాణలోని ఆదిలాబాదు జిల్లాలో బోథ్ మండలానికి వెళ్లే మార్గంలో జాతీయ రహదారికి 6 కి.మీ దూరంలో పొచ్చెర గ్రామ సమీపంలో ఈ జలపాతం ఉంది.
ఇది నిర్మల్ కు 37 కి.మీ దూరంలో కలదు. ఆదిలాబాదు నుండి 47 కి.మీ దూరంలో ఉంది. ఈ జలపాతం చిన్న చిన్న కొండవాగు రాళ్ల నుంచి ఎగసిపడే ఈ జలపాతం చాలా అందంగా ఉంటుంది. ఈ అందమైన జలపాతాన్ని చూసేందుకు పర్యాటకులు సెలవు దినాలలో అధికంగా వస్తుంటారు. అటవీ శాఖలోని సామాజిక వన విభాగం దీనిని మరింత అందంగా తీర్చిదిద్దేందుకు జలపాతం వద్ద ప్రహరీ గోడ నిర్మించడంతో పాటు వివిధ రకాలైన మొక్కలను పెంచుతున్నారు, వనదేవత విగ్రహాన్ని ఏర్పాటు చేశారు. ఈ జలపాతం వద్దకు రోడ్డు వేయడంతో పాటు విద్యుత్‌ను కూడా ఏర్పాటు చేశారు. ఇక్కడ కొన్ని సినిమా షూటింగులు కూడా జరిగాయి.
ఈ జలపాతం క్రొత్తగా కనుగొనబడింది. ఇది ఇతర జలపాతాల కన్న భిన్నమైనది. ఇది దట్టమైన అరణ్యం అంతర్భాగంలో ఉండి పర్యాటకులను ఆకర్షిస్తుంది. పొచ్చెర జలపాతాలకు పవిత్ర గోదావరీ నదీ ప్రవాహం వల్ల నీరు వస్తుంది. ఈ నది సహ్యాద్రి పర్యతశ్రేణి నుండి వస్తుంది. ఈ నది అనేక పాయలలో ప్రవహించి ఈ ప్రాంతంలో అన్నీ కలసి 20 మీటర్ల ఎత్తునుండి పడి పర్యాటకులకు కనువిందు చేస్తుంది. ఈ జల పాతాల వద్ద సినిమా షూటింగులు కూడా జరిగాయంటే వీటి అందచందాలను అర్థం చేసుకోవచ్చు. కుంటాల జలపాతం
బయ్యారపు ప్రసాదరావు
బయ్యారపు ప్రసాదరావు డీజీపీ.గుంటూరు జిల్లా తెనాలి మండలం తేలప్రోలులో 1955 సెప్టెంబర్‌ 11న జన్మించారు. తండ్రి శ్రీనివాసరావు (కానిస్టేబుల్‌). తల్లి సుశీలమ్మ. ప్రాథమిక విద్యను నర్సరావుపేట ఉరవకట్టలోని మున్సిపల్‌ ఎలిమెంటరీ స్కూల్‌లో, ప్రాథమికోన్నత విద్యను తెనాలికి 20 కి.మీ దూరంలోని కొల్లూరు జిల్లా పరిషత్‌ హైస్కూల్లో పూర్తి చేశారు. విజయవాడలోని లయోలా కాలేజీలో ఇంటర్‌ పూర్తి చేశారు. బీఎస్సీ తరువాత 1977లో మద్రాస్‌ ఐఐటీ నుంచి ఎమ్మెస్సీ పట్టా పొందారు. 1979లో మొదటి ప్రయత్నంలోనే ఐపీఎస్‌కు ఎంపిక య్యారు. ఐపీఎస్‌గా నియమితులై పోలీసు అధికారిగా బాధ్యతలను నిర్వర్తిస్తూ కూడా ప్రసాదరావు ఉన్నత చదువులను అభ్యసించారు. కాంతి తరంగ సిద్ధాంతంపై పరిశోధనలు చేశారు. జాతీయ, అంతర్జాతీయ స్థాయి సదస్సుల్లో తన పరిశోధనలను ఆవిష్కరించారు. జవహర్‌లాల్‌ నెహ్రూ టెక్నికల్‌ యూనివర్సిటీ (జేఎన్‌టీయూ) హైదరాబాద్‌, విశాఖపట్నం యూనివర్సిటీలలో విజిటింగ్‌ ఫ్రొఫెసర్‌గా కూడా బాధ్యతలను నిర్వర్తిస్తున్నారు..ఐదుగురు సంతానంలో ప్రసాదరావు పెద్దవారు. ముగ్గురు చెల్లెళ్లు, ఒక తమ్ముడు ఉన్నారు. ఫిజిక్స్ అంటే ఉన్న మక్కువతో ఇప్పటికీ తరంగ సిద్దాంతం, బిగ్‌బ్యాంగ్ థియరీలపై రిసెర్చ్ చేస్తుంటారు.
వీరు 2013 సెప్టెంబరు 30 నాడు ఆంధ్రప్రదేశ్ రాష్ట్ర డి.జి.పిగా బాధ్యతలు స్వీకరించారు.
తల్లివేరు
తల్లివేరు ను ఆంగ్లంలో టాప్ రూట్ అంటారు. గింజ అంకురింపగనే, మొలకను చలనము లేక స్థిరముగ నిలువబెట్టుటకును, ఆహార పదార్థములను సేకరించుకొనుటకు వేరు భూమిలోనికి పోవుచున్నది. ఎన్ని వంకరలుగ విత్తును పాతిపెట్టినను వేరు పైకి వచ్చుటలేదు. ఇది దాని నైజము. అటు భూమిలోనికి పోయి పెరుగుచున్న వేరు నుండి శాఖోపశాఖలుగ కొన్ని వేరులు పుట్టుచున్నవి. ఆ మొదటి పెద్ద వేరునకు తల్లివేరు అని పేరు. శాఖవేరులను పిల్లవేర్లు అంటారు. వరి, ఈత మొక్క, జొన్న, గడ్డి మొదలగువానికి చిన్నప్పుడే తల్లివేరు చచ్చిపోయి, దాని మొదలున సన్నని వేరులు చాలా పుడతాయి, ఇటువంటి వాటిని నారవేరులంటారు.
బదనికవేరు
మర్రి మొదలగు చెట్లకు వేర్లు చెట్టు పై భాగాన పుట్టి భూమిలో పాతుకొనేందుకు భూమి వైపుకు సాగుతాయి, ఇటువంటి వేర్లను ఆగంతుకవేర్లు లేక ఊడలు అంటారు. కాని తీగజాతి చెట్లు ఇతర చెట్ల పైకి పాకి పై భాగాన పుట్టిన వేర్లతో ఆ చెట్టును మరింత బలంగా పట్టుకునేందుకు ఉపయోగించుకుంటాయి, అటువంటి వేర్లను బదనికవేర్లు అంటారు. మిరియాల తీగకు ఊడల వలె వేళ్లు పుట్టినను అవి భూమిలోనికి దిగవు. అవి విస్తారముగా పొడవుగా కూడా పెరుగవు. తీగ దేని మీద ప్రాకుచున్నదో దానినే అంటి పెట్టుకొని ఉండి తీగను క్రిందికి పడిపోకుండా చూచుకుంటుంది. బదనిక మొక్కల వేరులు భూమిలోనికి దిగక, బదనిక మొక్క ఏ చెట్టు మీద పెరుగుచున్నవో ఆ చెట్టు లోపలికి వేరులు చొచ్చుకొని పోయి, అవి సంపాదించుకున్న ఆహార పదార్థములని ఇవి తస్కరిస్తాయి. ఇట్లు పరాన్న భక్కులగుటయే వీని పని, వీనినే బదనిక వేరులు అంటారు.
ప్రకాండము
గింజ అంకురింపగనే వేరు భూమిలోనికి పోవునట్లే ప్రకాండము కొమ్మ స్వతస్సిద్ధముగా పైకి పెరుగుచున్నది. వేరు నందుకాక దీని మీద ఆకులు, పువ్వులు పుట్టుచున్నవి. ప్రకాండమును ఆకును కలిసికొనుటచే నేర్పడు కోణమును కణుపు అంటారు. రెండు కణుపుల మధ్యనున్న భాగమును స్కంధము లేదా గెణుపు అంటారు. కణుపు సందులందుండియే మొగ్గలు, కొమ్మలు పుట్టును. అన్ని మొక్కల ప్రకాండములు ఒక తీరునలేవు. చింత, పనస, మామిడి మొదలగు వానివి చాలా ఎత్తుగా, లావుగా పెరుగుచున్నవి. జామ, దానిమ్మ, మొదలగు వానియందు, అంత ఎత్తుగా, లావుగా పెరుగుట లేదు. మరియు వీనికి కొమ్మలు మిక్కిలి క్రిందుగా పుట్టి అన్నియు కొంచమించుమించు గుబురుగా పెరుగుచున్నవి. తోటకూర, పసుపు, మెట్టతామర, కుంకపు పువ్వు మొక్క మొదలగు వాని యందు ఎత్తుగగాని లావుగా గాని లేదు, అదిగాక ఇవి తక్కినవానివలె కొయ్యబారి గట్టిగా లేవు. ఈ భేదములెన్నుటకు, చింత మొదలగు వానిని, వృక్షములు (పెద్దచెట్లు) అనియు, దానిమ్మ మొదలగు వానిని గుబురు మొక్కలనియు, మొట్టతామర మొదలగు వానిని గుల్మము లని అంటారు. కొన్ని ప్రకాండములు వాని కొమ్మలును పై కెదుగనే ఎదుగక పల్లేరు మొక్క ఉన్నట్టు, నేల మీదనే పడి ఉండును. అట్లున్న కొన్ని కొమ్మల నుండి వేరులు కూడా పుట్టును. మరికొన్ని కొమ్మలు భూమిలోనికే పోయి అడ్డముగా పెరుగుచూ తల్లి మొక్క నుండి కొంచెము దూర మేగిన తరువాత పైకి వచ్చును. ఇట్లు భూమిలో వ్యాపించి పైకి వచ్చువానిని గామినులంటారు. కొన్నిటి ప్రకాండములు భూమిలోపలికి పోయి, మార్పు చెంది వేరొక పనిని చేయుచున్నవి. బంగాళాదుంప ఇట్టిదే. ఈ దుంప మార్పు చెందిన కొమ్మ. ఈ రీతిని కొమ్మలు భూమిలోనికి పోయి, లావెక్కిన వానిని గడ్డలందుము. అల్లము, పసుపు, అరటి, కంద దుంపలు కూడా ప్రకాండములే.
ఉల్లిపాయ వేరును గాదు, ప్రకాండమును గాదు. కండబారి రేకులవలె వచ్చినవి మార్పు చెందిన ఆకులు. పాయకు అడుగున పలుచగ, ముచ్చిక వలె నున్నదియే ప్రకాండము, దీని అడుగు నుండి వేరులు వచ్చును. ఈ ఆకుల మధ్య ప్రకాండమునంటి మొగ్గలుగలవు. ఉల్లిపాయను కోసిచూచిన ఇవి ఆకుపచ్చగ కనిపించును. వీనినుండియే మొక్కలు పుట్టును. ప్రకాండ మిట్లు తీసిపోయి కండగలిగిన ఆకులతో గూడియుండిననది లశునమందుము.
తేలప్రోలు(తెనాలి)
"తేలప్రోలు(తెనాలి)" గుంటూరు జిల్లా తెనాలి మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
త్రాగునీటి సౌకర్యం:- కొల్లిపర మండలం వల్లభాపురం ఓవర్ హెడ్ రెగ్యులేటర్ నుండి పైపులైనుల ద్వారా గుడివాడ, ఎరుకలపూడి, తేలప్రోలు గ్రామాలకు మంచినీటి సరఫరా కొరకు 12 కోట్ల రూపాయల వ్యయంతో, ఏర్పాట్లు జరుగుచున్నవి. 12/2015 చివరిలోగా పూర్తి కాగలవని అంచనా. [4]
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ వేజెండ్ల రోశయ్య, సర్పంచిగా ఎన్నికైనారు. 2014, జూలై-24న కఠెవరంలో జరిగిన తెనాలి మండల సర్పంచుల సంఘం సమావేశంలో వీరిని మండల సర్పంచుల సంఘానికి అధ్యక్షులుగా ఎన్నుకున్నారు. [1]&[3]
2013 సెప్టెంబరు 30 నాడు ఆంధ్రప్రదేశ్ రాష్ట్రానికి డి.జి.పిగా బాధ్యతలు స్వీకరించిన శ్రీ బయ్యారపు ప్రసాదరావు గారు ఈ గ్రామంలోనే, వా రి మాతామహుల ఇంట, 1955 సెప్టెంబరు-11 నాడు జన్మించారు. వీరి తండ్రి శ్రీ శ్రీనివాసరావు, జిల్లాలోనే పోలీస్ శాఖలోనే, కానిస్టేబులుగా అనేక ప్రాంతాలలో పనిచేసి తెనాలిలో పదవీ విరమణ చేశారు. వీరి తల్లి శ్రీమతి సుశీలమ్మ. [2]
[1] ఈనాడు గుంటూరు రూరల్/తెనాలి; 2013,జులై-24; 1వ పేజీ.
[2] ఈనాడు గుంటూరు రూరల్, 2013 అక్టోబరు 1, 1వ పేజీ. 
[3] ఈనాడు గుంటూరు రూరల్/తెనాలి; 2014, జూలై-25; 2వపేజీ.
[4] ఈనాడు గుంటూరు సిటీ; 2015,డిసెంబరు-2; 34వపేజీ.
అన్నవరం లంక
అన్నవరం లంక గుంటూరు జిల్లా కొల్లిపర మండలానికి చెందిన గ్రామం. పిన్ కోడ్ నం. 522 301., ఎస్.టీ.డి.కోడ్ = 08644.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
జిల్లా పరిషత్తు ఉన్నత పాఠశాల. 
ప్రాథమిక ఆరోగ్య ఉపకేంద్రం. 
పంచాయతీ ఎన్నికలలో 42 సంవత్సరాలుగా ఏకగ్రీవంగా సర్పంచిని ఎన్నుకుంటున్న గ్రామమిది. సమైక్యమే ఈ గ్రామాభివృద్ధికి మూలం.
శ్రీ ఆలపాటి ధర్మారావు:- ఈ గ్రామానికి చెందిన శ్రీ ఆలపాటి ధర్మారావు, ముందు 1985లో దుగ్గిరాల ఎం.ఎల్.ఏ.గా ఉన్నారు. తరువాత వేమూరు ఎం.ఎల్.ఏ.గా ఉన్నారు. ఈయన హోంమంత్రిగా గూడా చేశారు. వీరి హయాంలో గ్రామాలను అభివృద్ధి చేశారు. [2]
[2] ఈనాడు గుంటూరు రూరల్; 2013, జూలై-17; 1&7పేజీలు.
బైరెడ్డి రాజశేఖరరెడ్డి
బైరెడ్డి రాజశేఖర రెడ్డి భారతదేశానికి చెందిన ఒక రాజకీయవేత్త, రాయలసీమ ప్రాంత శ్రేయోభిలాషి. తెలంగాణ విభజనవాదం సమయంలో రాష్ట్రాన్ని విభజిస్తే రాయలసీమ ప్రత్యేక రాష్ట్రంగా ఏర్పాటు చేయాలన్న వాదనని తీసుకువచ్చిన వ్యక్తి. రాయలసీమతో కలిపిన తెలంగాణకి గానీ, కర్నూలు, అనంతపురం జిల్లాలతో కూడిన తెలంగాణకి గానీ (రెండింటినీ రాయలతెలంగాణ గానే వ్యవహరించారు) ఈయన వ్యతిరేకించారు.
=వ్యక్తిగత జీవితం=
కర్నూలు జిల్లాకి చెందిన పగిడ్యాల మండలంలోని ముచ్చుమర్రిలో 1957 లో మూడు పర్యాయములు ఎం ఎల్ ఏ అయిన బైరెడ్డి శేషశయన రెడ్డికి వీరు జన్మించారు. శ్రీ కృష్ణదేవరాయ విశ్వవిద్యాలయము నుండి విద్యను పూర్తి చేశారు.
=వృత్తి=
నందికొట్కూరు నియోజిక వర్గానికి 1994 నుండి 1999 వరకు తెలుగు దేశం పార్టీ తరపున ఎం ఎల్ ఏగా ఉన్నారు. 2004 మరియు 2009 లో జరిగిన సాధారణ ఎన్నికలలో ఓటమి చెందారు.
సెప్టెంబరు 2012 లో తెలుగు దేశం పార్టీకి రాజీనామా చేసి రాయలసీమ పరిరక్షణ సమితి (ఆర్ పీ ఎస్) స్థాపించారు. రాయలసీమ వాసుల సమస్యలని జనం దృష్టికి తీసుకురావటానికి అనేక కార్యక్రమాలు చేపట్టారు. 3000 కి.మీ రాయలసీమ ప్రాంతంలో ట్రాక్టరు యాత్రని నాలుగు నెలల వరకు చేశారు.
2013 ఆగస్టు 5 న రాయలసీమ పరిరక్షణ సమితి నే తన పార్టీ పేరుగా ప్రకటించారు.=మూలాలు=
బండెన్క బండి గట్టి (పాట)
తెలంగాణా రైతాంగ సాయుధ పోరాటంలో ప్రధాన పాత్ర పోషించి, ఉత్తేజితపరిచిన పాటల్లో ఇది ప్రముఖమైనది. దీనిని సాయుధ పోరాటంలో క్రియాశీలకంగా పనిచేసిన, నల్గొండ జిల్లాకు చెందిన జి.యాదగిరి వ్రాశాడు.
సాయుధ పోరాటం కథా వస్తువుగా నరసింగరావు తీసిన మా భూమి చిత్రంలో యాదగిరి పాత్ర పోషించిన ప్రజా గాయకుడు గద్దర్ ఈ పాట పాడాడు. ఆ తరువాతి కాలంలో ఈ పాట అనేక సినిమాలలో వినిపించింది. దీన్ని అనుకరిస్తూ అనేక పేరడీలు కూడా వచ్చాయి.
రెండవ ప్రపంచ యుద్ధంలో నాజీలు సృష్టించిన బీభత్సాల కంటే నైజాం ఆకృత్యాలు మీరిపోయాయని, రాజకీయ ఎత్తుగడలతో బలవంతులంతా కలిసి తెలంగాణ ప్రజలని దోచుకొన్నారనీ, రైతులని శారీరకంగా మానసికంగా హింసించిన నీకు గోల్కొండ కోట కింద శ్మశానం కడతామని గద్దర్ తన కోపాన్ని వెళ్ళగ్రక్కాడు.బండెన్క బండి గట్టి, పదహరు బండ్లు గట్టి
యే పల్లే బోతవ్ కొడుకో నైజాము సర్కరోడా
నాజీల మించినవ్ రో నైజాము సర్కరోడా
పోలీసు మిల్ట్రీ రెండు బలవంతులానుకోని
నువు పల్లెలు దోస్తివి కొడుకో, ఓహో పల్లెలు దోస్తివి కొడుకో
అహ పల్లెలు దోస్తివి కొడుకో నైజాము సర్కరోడా
జాగీరుదారులంతా, జామీనుదారులంతా
నీ అండా జేరి కొడుకో నీ అండా జేరి కొడుకో
నైజాము సర్కరోడా
ఈ పురుషులంత గలిపి, ఇల్లాలమంత గలిపి
వరిసేల రాళ్ళు నింపి వడివడిగ గట్టితేనూ
కారాము దెచ్చి నీకు కండ్లల్ల జల్లితేనూ
ఈ మిల్ట్రి వారి పోరు ఈ మిల్ట్రి వారి పోరు
నైజాము సర్కరోడా
చుట్టుముట్టు సూర్యపేట, నట్టనడుమ నల్లగొండ
నువ్వుండేదైద్రబాదు, దాని పక్కా గోలుకొండ
గోలుకొండా కిల్ల కింద గోలుకొండా కిల్ల కింద
నీ గోరి గడ్తం కొడుకో నైజాము సర్కరోడా
42 (సంఖ్య)
42 (నలభై రెండు) అనునది ఒక సహజ సంఖ్య, వరుస సంఖ్యలలో ఈ సంఖ్య 41 అను సంఖ్యకు తరువాత మరియు 43 అను సంఖ్యకు ముందు ఉంటుంది. ఈ సంఖ్య "ది హిచ్హైకెర్స్ గైడ్ టు ది గెలాక్సీ" వారు రూపొందించిన పదబంధాలైన 'ఆన్సర్ టు ది అల్టిమేట్ క్వశ్చన్ ఆఫ్ లైఫ్, ది యూనివర్స్ అండ్ ఎవరీథింగ్" వంటి వాటి ఫలితంగా ప్రజాదరణ సంస్కృతిలో గణనీయమైన ఖ్యాతిని పొందినది.
ఒక 3×3×3 మేజిక్ క్యూబ్ తో 1 నుండి 27 వరకు అంకెలను ఉపయోగించి 27 ఒకే పరిమాణం గల క్యూబ్ లను తీసుకొని తయారు చేసిన ఈ మ్యాజిక్ క్యూబ్ లో 3 గడుల ఒక నిలువవరుస సంఖ్యల మొత్తాన్ని కూడినా, ఒక అడ్డువరుల మొత్తాన్ని కూడినా, ఏ ఎదురెదురు వరుసల మొత్తాన్ని కూడినా, వచ్చే మొత్తం 42.
ఒకటి
తొమ్మిది
స్కాలా
స్కాలా ఒక కంప్యూటర్ ప్రోగ్రామింగ్ భాష.
అందరికీ సుపరిచమైన హలో వరల్డ్ ప్రోగ్రాం ని స్కాలా లో కింది విధంగా రాస్తారు.
రూబి (కంప్యూటర్ భాష)
రూబి ఒక కంప్యూటర్ ప్రోగ్రామింగ్ భాష.
రూబి లో హలోవర్ల్డ్ ప్రోగ్రాం ఈ క్రింది విధంగా రాస్తారు.
చెరువుకొమ్మువారి పాలెం
చెరువుకొమ్మువారి పాలెం, ప్రకాశం జిల్లా, అద్దంకి మండలానికి చెందిన గ్రామము.
ఈ గ్రామం జర్లపాలెం గ్రామ పంచాయతీ పరిధిలోని ఒక శివారు గ్రామం.
ప్రజలు, దాతలు భక్తుల విరాళాలతొ రు.50 లక్షల అంచనావ్యయంతో, ఈ ఆలయం, ఒక యెకరం స్థలంలో నిర్మించారు. మూలవిరాట్టులను ప్రత్యేకంగా తయారు చేయిఛినారు. గర్భగుడి, ముఖమంటపం, ఆంజనేయస్వామి గుడి, ప్రవేశమార్గంలో గాలిగోపురం గూడా నిర్మించారు. ఈ ఆలయంలో విగ్రహ ప్రతిష్ఠా మహోత్సవాలు, 2014, జూన్-12, బుధవారం నాడు ప్రారంభమైనవి. ఈ ఉత్సవాలలో భాగంగా, గురువారం నాడు, ప్రత్యేక పూజా కార్యక్రమాలు నిర్వహించారు. వేదపండితులు విష్వక్సేన ఆరాధన, పుణ్యాహం, అకల్మక హోమం, పంచగవ్యప్రాసన, వాస్తుపూజ, వాస్తుహోమం, అగ్ని మథనం, పర్యగ్నీకరణం, అగ్ని ప్రతిష్ఠాపన, నవగ్రహహోమం తదితర కార్యక్రమాలు నిర్వహించారు. శుక్రవారం నాడు వేదపండితులు ప్రార్థన, విష్వక్సేన ఆరాధన, పుణ్యాహం, క్షీరాధివాసం, ఉత్తహోమం నిర్వహించారు. తరువాత స్వామివారి గ్రామోత్సవం నిర్వహించారు. ఈ వేడుకలలో పలువురు భక్తులు పాల్గొన్నారు. 2014, జూన్-15, ఆదివారం నాడు విగ్రహప్రతిష్ఠా మహోత్సవం, భక్తిశ్రద్ధలతో వైభవంగా నిర్వహించిన పూజల నడుమ, ఘనంగా జరిగింది. సర్వాంగసుందరంగా తీర్చిదిద్దిన ఆలయంలోని గర్భగుడిలో, వేదపండితుల మంత్రోచ్ఛారణల నడుమ, సీతా, లక్ష్మణ, హనుమత్ సమేత శ్రీ కోదండరామస్వామివారి మూల విరాట్టును ప్రతిష్ఠించారు. అనంతరం విమాన శిఖర, జీవధ్వజ, నాగరాజ, గణేశ ప్రతిష్ఠలు కన్నులపండువగా సాగినవి. యాగశాలలో వేదపండితులు భగవత్ ప్రార్థన, విష్వక్సేనా ఆరాధన, పుణ్యావహం తదితర కార్యక్రమాలు నిర్వహించారు. గ్రామస్థులు, పరిసర గ్రామాల ప్రజలు తరలివచ్చి, పూజలు చేసారు. అనంతరం భక్తులకు భారీగా అన్నసంతర్పణ నిర్వహించారు. విగ్రహ ప్రతిష్ఠ జరిపిన 41 రోజుల అనంతరం, 2014, జూలై-26, శుక్రవారం నాడు, మండల దీక్షను భక్తులు భక్తిశ్రద్ధలతో నిర్వహించారు. గర్భగుడిలోని మూలవిరాట్టులను, సుగంధ పుష్పాలతో ప్రత్యేకంగా అలంకరించారు. గ్రామంలోని 25 మంది దంపతులు అభిషేకం, శాంతిహోమంతో పాటు ప్రత్యేకపూజలు నిర్వహించారు. అనంతరం భక్తులకు అన్నసంతర్పణ నిర్వహించారు. మహిళలు, ధ్వజస్తంభానికి మరియూ గ్రామం నడిబొడ్డున ఉన్న నాభిశిల (బొడ్డురాయి) కు ప్రత్యేకపూజలు నిర్వహించారు. [2],[3],[4],[5]&[6] 
ఈ ఆలయంలో శివరాత్రి ఉత్సవాలను ప్రతి సంవత్సరం ఘనంగా నిర్వహించుచున్నారు. [7]
275 కుటుంబాలు ఉంటున్న ఈ గ్రామములో దాదాపు అందరూ వ్యవసాయం మీద ఆధారపడి జీవించుచున్నారు. అయినప్పటికీ, చదువు విషయంలో ఎక్కడా రాజీ పడలేదు. ప్రస్తుతం గ్రామంలో 22 మంది యువకులు మంచి మంచి సంస్థలలో సాఫ్ట్ వేర్ ఉద్యోగాలు చేస్తున్నారు. వీరు హైదరాబాదు, చెన్నై, ముంబాయి, బెంగళూరు, నగరాలతోపాటు ఇంగ్లండ్, అమెరికాలలో కొలువులు చేస్తున్నారు. వీరంతా కలిసి ఒక సంఘంగా ఏర్పడి చెరువుకొమ్ముపాలెం సాఫ్ట్ వేర్ నిపుణుల విభాగం (సి.ఎస్.ఎన్.వి) స్థాపించి గ్రామంలోని చదువుకున్నవారికి ఉద్యోగాన్వేషణలో తోడ్పడుచున్నారు. గ్రామంలో నిరుద్యోగ నిర్మూలనే వీరి ధ్యేయం అంటున్నారు. ఇలా వీరి ప్రోత్సాహంతో, గ్రామం నుండి 16 మంది యువకులకు ఉద్యోగాలు సంపాదించడం విశేషం. [7]
[1] ఈనాడు ప్రకాశం/అద్దంకి, 2013,డిసెంబరు-8; 1వపేజీ.
[2] ఈనాడు ప్రకాశం/అద్దంకి; 2014,జూన్-11; 2వపేజీ.
[3] ఈనాడు ప్రకాశం/అద్దంకి; 2014,జూన్-13; 2వపేజీ.
[4] ఈనాడు ప్రకాశం/అద్దంకి; 2014,జూన్-14; 2వపేజీ. 
[5] ఈనాడు ప్రకాశం/అద్దంకి; 2014, జూన్-16; 3వపేజీ.
[6] ఈనాడు ప్రకాశం/అద్దంకి; 2014 జూలై-26; 3వపేజీ.
[7]ఈనాడు ప్రకాశం; 2014,సెప్టెంబరు-26; 9వపేజీ.
అచ్చమ్మకుంటతండా
"అచ్చమ్మకుంటతండా" గుంటూరు జిల్లా, మాచర్ల మండలానికి చెందిన గ్రామం.
శ్రీ తుల్జాభవానీ అలయం:- గ్రామంలో ఈ ఆలయ నిర్మాణానికి 2015, నవంబరు-30వ తేదీ సోమవారంనాడు భూమిపూజ నిర్వహించారు. [4]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[2] ఈనాడు గుంటూరు రూరల్; 2013, అక్టోబరు-2; 9వపేజీ.
[3] ఈనాడు గుంటూరు రూరల్; 2013, నవంబరు-15; 4వపేజీ.
[4] ఈనాడు గుంటూరు రూరల్; 2015, డిసెంబరు-1; 4వపేజీ.
రఘుపతి రాఘవ రాజారామ్
రఘుపతి రాఘవ రాజారామ్ అనునది హిందూ మతానికి చెందిన ఒక ప్రముఖ భక్తి గీతం, ఈ గీతం మహాత్మా గాంధీకి చాలా ఇష్టమైన గీతం. విష్ణు దిగంబర్ పలుస్కర్ ఈ గీతానికి చాలా సాధారణమైన సంగీతాన్ని సమకూర్చారు, మరియు ఉప్పు సత్యాగ్రహం సమయంలో దండి వరకు 241 మైలు నడిచినటు వంటి సందర్భాలలో గాంధీ మరియు అతని అనుచరులు ఈ గీతాన్ని ఆలపించారు.
రఘుపతి రాఘవ రాజారామ్
పతిత పావన సీతారామ్
ఈశ్వర అల్లా తేరేనామ్
సబ్ కొ సమ్మతి దే భగవాన్
కొన్ని సార్లు ఈ క్రింది విధంగా చదువుతారు.
जय रघुनंदन जय सिया राम
जानकी वल्लभ सीताराम
విష్ణు దిగంబర్ పలుస్కర్
పండిత్ విష్ణు దిగంబర్ పలుస్కర్ (1872 ఆగస్టు 18 - 1931 ఆగస్టు 21) ఒక హిందుస్తానీ సంగీత విద్వాంసుడు. ఇతను రఘుపతి రాఘవ రాజారామ్ భజన యొక్క అసలు వెర్షన్ పాడారు, మరియు 1901 లో "గంధర్వ మహావిద్యాలయ"ను స్థాపించారు. వాస్తవంగా ఇతని ఇంటిపేరు గాడ్గిల్, కాని వారు సాంగ్లి సమీపంలో ఉన్న పలూస్ గ్రామానికి చెందిన వారు కావడంతో "పలుస్కర్" కుటుంబానికి చెందిన వారిగా బాగా గుర్తింపు పొందారు.
విష్ణు దిగంబర్ పలుస్కర్ "కురుంద్వాడ్" యొక్క మరాఠీ కుటుంబంలో జన్మించాడు, ఇది బాంబే ప్రెసిడెన్సీ బ్రిటిష్ పాలన సమయంలో, డెక్కన్ డివిజన్ కింద ఉన్న ఒక చిన్న పట్టణం, ప్రస్తుతం మహారాష్ట్రలో ఉంది. ఇతని తండ్రి దిగంబర్ గోపాల్ పలుస్కర్ ఒక కీర్తన గాయకుడు. ఇతను ప్రాథమిక విద్య కోసం కురుంద్వాడ్ లోని ఒక స్థానిక పాఠశాలకు వెళ్లాడు. కానీ పలుస్కర్ చిన్న వయసులోనే ఒక విషాదానికి గురైనాడు.
ఒకరోజు దత్తజయంతి పండుగ సందర్భంగా టపాసులు కాల్చుతుంటే ఒక టపాసు అతని ముఖానికి దగ్గరగా పేలడంతో అతని రెండు కళ్లు దెబ్బతిన్నాయి. వీరు ఉంటున్నది చిన్న పట్టణం కావడంతో అక్కడ అందుబాటులో ఎటువంటి తక్షణ చికిత్స సదుపాయాలు లేకపోవడంతో పలుస్కర్ తన కంటి చూపు కోల్పోయారు. అయితే, అతను కొన్ని సంవత్సరాల తరువాత తిరిగి చూపును పొందాడు.
మిరాజ్ యొక్క రాజు ఈ బాలుడి ప్రతిభను గుర్తించి బాలకృష్ణబువ ఇచల్‌కరంజికర్ అనే సంగీతకారుడి ఆధ్వర్యంలో సంగీకారునిగా మలచేందుకు ఇతనిని ఉంచాడు. పలుస్కర్ 1896 వరకు 12 సంవత్సరాల పాటు అతని వద్ద శిక్షణ తీసుకున్నాడు, అంతవరకు వీరిద్దరి మధ్య గురుశిష్యుల సంబంధముండేది, తరువాత విడిపోయారు.
శివకర్ బాపూజీ తలపడే
శివకర్ బాపూజీ తలపడే ( (1864–1916) ) భారత శాస్త్రవేత్త. ఈయన సుబ్బరాయ శాస్త్రితో కలసి 1895 లో తొలివిమానాన్ని నిర్మించి ఆకాశ గమనాన్ని విజయవంతంగా నిర్వహించారట. వీరు మహారాష్ట్ర వాసులు. ఈయన తయారు చేసిన మానవ రహిత విమానం 1500 అడుగుల ఎత్తు వరకు ప్రయాణించగలదు. రైటు సోదరుల ప్రయోగాలకు 8 యేండ్ల పూర్వమే ఈ సంఘటన జరిగినట్లు తెలుస్తుంది. ఆనాటి దినపత్రికలలో ఈ వార్తాంశం వెలువడిందే గాని, "తలపడే" పేరును మాత్రం పేర్కొనలేదు. సాంకేతికంగా ఎటువంటి ఆధారాలు లేవని ఇండియన్ ఇనిస్టిట్యూట్ ఆఫ్ సైన్సు, బెంగళూరు వారు చెప్పినందువల్ల ఈ వాదనకు బలం తగ్గింది .
శివకర్ బాపూజీ బొంబాయిలోని చీనాబజార్ లో నివసిస్తూ ఉండేవారు. సంస్కృత, ఆంగ్ల భాషలలో నిష్ణాతులు. సంస్కృతభాషలో అపారమైన పాండిత్యం సంపాదించారు. విజ్ఞాన పరిశోధనలు, ప్రయోగాల పట్ల అమిత ఆసక్తి కలిగి ఉండేవారు. బొంబాయిలోని జె.జె.స్కూల్ ఆఫ్ ఆర్ట్స్ లో అధ్యాపకులు. వేద వాజ్ఞ్మయమును అవగాహన చేసుకోవడంలో గొప్పవారు.
1913 లో ఈయన స్వయంగా "ప్రాచీన విమాన విద్వేచా శోధ" పేరుతో మరాఠీలో ఒక గ్రంథం రచించారు. భార్య, మిత్రుల సహకారంతో వేద విజ్ఞానంలోని విమాన యంత్ర పరిజ్ఞానాన్ని గ్రహించి విమానాన్ని నిర్మించారు. తాము నిర్మించిన తొలి విమానానికి "మరుత్సఖ" (వాయు మిత్రుడు) అని నామకరణం చేశారు. ఈ పదం భారతీయ దేవత అయిన సరస్వతి చే ఋగ్వేదం (RV 7.96.2) లోవాడబడింది. దీనిని పండిట్ సుబ్బరాయ శాస్త్రి సూచనలతో తయారుచేశారు. దీనిని బొంబాయిలోని ఆర్ట్ సొసైటీ నిర్వహణలో ఉన్న టౌన్ హాల్ లో ప్రదర్శించారు. పాదరసాన్ని, సౌరశక్తిని ఇంధనాలుగా వాడి ఈ విమానాన్ని ప్రయోగాత్మకంగా నడిపించారు. బొంబాయి సమీప చౌపట్టి సముద్ర తీర ప్రాంతంలో ప్రయోగించిన ఈ విమానం దాదాపు 1500 అడుగుల ఎత్తు వరకు ప్రయాణించిందని తెలియవస్తుంది. ఈయన నిర్మించిన విమానాన్ని మరింత అభివృద్ధి చేయడానికి అనేక ప్రముఖులు సహాయ సహకారాలు అందించడానికి ముందుకొచ్చారు. కానీ ఆయన కొద్ది కాలానికే అస్వస్థతకు గురై మరణించడం జరిగింది. ఆ తర్వాత కాలంలో ఆయన కుటుంబం ఈ విమాన చట్రంలో కూర్చుని విమానంలో వెళ్ళు అనుభూతి పొందుటకు ఉపయోగించారట. ఈయన నిర్మించిన విమానాన్ని ఈయన వారసులు బ్రిటిష్ కంపెనీకి అమ్మివేశారు. ప్రముఖ స్వాతంత్ర్య సమరయోధులు బాలగంగాథర్ తిలక్ పూణె నుంచి ప్రచురించిన "కేసరి" వారపత్రిక 1953, మే 10 వ తేదీ సంచికలో ఒక వ్యాసం ప్రచురితమైనది. తలపడే సన్నిహిత మిత్రుడు పండిత దామోదర్ సాత్వలేకర్ ఈ వ్యాసాన్ని రాశారు. తలపడే నిర్మించిన విమానం, ప్రయోగ సంఘటనకు సంబంధించిన వివరాలను ఈ వ్యాసంలో తెలిపారు.
ఇండియన్ ఇనిస్టిట్యూట్ ఆఫ్ బెంగళూరు పరిశోధనల ప్రకారం యిటువంటి ఎగిరే యంత్రం నిర్మించుట సాధ్యంకాదు. అంతేకాక, అటువంటి ఒక విజయవంతమైన విమాన పరిశోధనలకు ఆధారాల యొక్క సాంకేతిక సాధ్యతపై అత్యంత వివాదాలున్నాయి.శాస్త్రి గారు "విమాన శాస్త్రం" అనే గ్రంథాన్ని 20 వ శతాబ్దంలో సంస్కృతంలో వ్రాశారు. ఈ "మరుత్సఖ" విమానం వేదాలలోని ఈ శాస్త్రాన్ని ఆధారంగా చేసుకొని తయారు కాబడింది. ఈ విషయం 1985 లో డి.కె.కంజీలాల్ వ్రాసిన "Vimana in Ancient India: Aeroplanes Or Flying Machines in Ancient India" గ్రంథంలో సూచించబడినది మరియు మరాఠీ పత్రిక "కేసరి"లో కూడా వ్రాయబడినది ఈ విమానాన్ని స్వయంగా చూసినవారిలో ఆనాటి బరోడా యువరాజు సాయాజీరావ్ గైక్వాడ్, ప్రసిద్ధ న్యాయ శాస్త్రవేత్త మహదేవ గోవింద రానడే, వాణిజ్య ప్రముఖులు సేట్ లాల్జీ నారాయణ్ మొదలగువారు ఉన్నారు
ఈయన భార్య శ్రీమతి లక్ష్మీబాయి. ఆయనకు ఇద్దరు పుత్రులు మరియు ఒక పుత్రిక. ఆయన పెద్ద కుమారుడు మోరేశ్వర్ ముంబయిలో పురపాలిక సంఘంలో ఉద్యోగి. చిన్న కుమారుడు బ్యాంక్ ఆఫ్ బాంబేలో ఉద్యోగి. పుత్రిక పేరు నవుబాయి.
శివకర్ తలపడే యొక్క ప్రసిద్ధ రచనలు
షంసుద్దీన్ అల్తమష్
షంసుద్దీన్ అల్తమష్ (Shams-ud-din Iltutmish) (Hindi: अलतामश/AlTaMash/Iltutmish)(Persian شمس الدین التتمش) (r. 1211–1236)బానిస వంశానికి చెందిన ఒక రాజు. టర్కిక్ మూలాలు గలవాడు. ఇతను కుతుబుద్దీన్ ఐబక్ యొక్క బానిస. తరువాత ఐబక్ ఇతడిని తన అల్లుడిగా చేసుకున్నాడు. బదాయూన్ గవర్నర్ గా నియమింపబడ్డాదు. ఐబక్ సంతానమైన అరం షాహ్ కు బదులుగాఅ 1211 లో ఢిల్లీ సింహాసనాన్ని అధిష్టించాడు. ఇతడు రాజధానిని లాహోరు నుండి ఢిల్లీ కి మార్చాడు. మే నెల 1, 1236 వరకు సుల్తానుగా మరణించేతవరకు వున్నాడు. అల్తమష్, ఢిల్లీ సల్తనత్ కాలంలో వెండి "టంకా" నాణేలను, రాగి "జీతాల్" నాణేలను మూల నాణేలుగా ప్రవేశపెట్టాడు. తన సామ్రాజ్యాన్ని "ఇక్తా"లుగా విభజించి "ఇక్తాదారీ" విధానాన్ని ప్రవేశపెట్టాడు, వీటికి అమీరులుగా అధికారులను జీతాలపై నియమించాడు.
ఇతను మెహ్రౌలీ లో 1230 లో "హౌజ్ ఎ షంసీ" అనే జలాశయాన్ని నిర్మించాడు, అలాగే దీనినానుకును "జహాజ్ మహల్" నిర్మించాడు. 1231లో ఇతడు ఢిల్లీలో తన కుమారుడైన నసీరుద్దీన్ మహ్మూద్ యొక్క "సుల్తాన్ ఘరీ" సమాధిని (ఢిల్లీ లో ఇస్లామీయ శైలిలో గల తొలి సమాధి), తన స్వీయ సమాధిని (కుతుబ్ కాంప్లెక్స్ లో కలదు) నిర్మించాడు.
అంతర్గత కలహాలను అణచివేశాడు, ఢిల్లీ సల్తనత్ ను స్థిరపరచాడు. కుతుబ్ మీనార్ నిర్మాణాన్ని పూర్తిగావించాడు.
1221 లో మంగోలుల నాయకుడైన చెంఘీజ్ ఖాన్ దురాక్రమణ నుండి అల్తమష్ తన రాజకీయ చతురత వలన, భారత్ వైపు దండయాత్ర జరుగకుండా చూసుకున్నాడు.
1236 లో మరణించాడు. ఇతడి సమాధి ఢిల్లీ మెహ్రౌలీ లోని "కుతుబ్ కాంప్లెక్స్" లో గలదు. తన వారసురాలిగా రజియా సుల్తానా ను ప్రకటించాడు.
తొలి ఘోరీ పాలకులు, రాజపుత్ర నాణెముల విధానాన్నే పాటించారు, దీని ప్రకారం "హిందూషాహీ" విధానంలో ఎద్దు-గుర్రపురౌతు బొమ్మ నాణేలపై వుండేది. వెండి "టంకా" నాణేలు ప్రవేశపెట్టాడు. ఆతరువాత టంకా రూపాయి గా మార్పు చెందినది.
నడిగడ్డ(వినుకొండ)
"నడిగడ్డ(వినుకొండ)" గుంటూరు జిల్లా వినుకొండ మండలానికి చెందిన గ్రామం. పిన్ కోడ్ నం. 522 647., ఎస్.టి.డి.కోడ్ = 08646.
ఓబులనాయుడుపాలెం
"ఓబులనాయుడుపాలెం" గుంటూరు జిల్లా గుంటూరు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు గుంటూరు సిటీ; 2013, జూలై-9; 8వపేజీ.
[2] ఈనాడు గుంటూరు సిటీ/ప్రత్తిపాడు; 2014, జనవరి-27; 1వపేజీ.
[3] ఈనాడు గుంటూరు సిటీ/ప్రత్తిపాడు; 2014, మార్చి-18; 1వపేజీ. 
[4] ఈనాడు గుంటూరు సిటీ/ప్రత్తిపాడు; 2014, జూన్-21 & 23; 1 & 2 పేజీలు.
హేమచంద్ర
హేమచంద్ర తెలుగు సినిమా పరిశ్రమకు చెందిన నేపథ్య గాయకుడు మరియు ఒక సంగీత దర్శకుడు. ఇతను హైదరాబాద్ కు చెందిన వ్యక్తి, ఇతను 2005 లో జరిగిన "స రి గ మ ప" పాట ల పోటీలో రెండవ రన్నరప్ గా నిలిచాడు.
హేమచంద్ర ఒక తెలుగు బ్రాహ్మణ కుటుంబంలో 1988 జూన్ 2 న హైదరాబాద్ లో జన్మించాడు. ఇతను తన తల్లి శశికళ ఆధ్వర్యంలో కర్ణాటక సంగీతంలో మరియు హైదరాబాద్ లోని ప్రభుత్వ సంగీత కళాశాలలో హిందూస్థానీ సంగీతంలో శిక్షణ పొందాడు. ఇతను ఆల్ సెయింట్స్ ఉన్నత పాఠశాల, హైదరాబాద్ లో చదువుకున్నాడు మరియు బాచిలర్స్ ఇన్ యానిమేషన్ అండ్ మల్టీమీడియా పూర్తిచేసాడు. ఎన్.సి. కారుణ్య ఇతనికి దగ్గరి బంధువు.
గాయకురాలు శ్రావణ భార్గవి తో 2012 డిసెంబరు 9 న హైదరాబాద్ లో నిశ్చితార్థం జరిగింది, 2013 ఫిబ్రవరి 14 న ఆమెను వివాహమాడాడు. ఇతను తన మొదటి పాట మణిశర్మ సంగీత దర్శకత్వంలో లక్ష్యం సినిమా కొరకు "నిలువవే" అనే పాటను పాడాడు.
రాణినారెడ్డి
రాణినారెడ్డి ఒక భారతీయ నేపధ్య గాయని. ఈమె హిందీ, తమిళ, తెలుగు, కన్నడ మరియు కోంకణి భాషలలో, వివిధ సంగీత స్వరకర్తలైన యువన్ శంకర్ రాజా, హరీస్ జయరాజ్, దేవి శ్రీ ప్రసాద్, సాయి తమన్, సెల్వ గణేష్, రఘు దీక్షిత్, మరియు ఎస్.ఎ.రాజ్‌కుమార్ లతో పాటలు పాడారు.
రాణినారెడ్డి 2008 లో వెంకట్ ప్రభు యొక్క హాస్య థ్రిల్లర్ చిత్రం "సరోజ"లో కనిపించింది. అప్పటి నుంచి ఈమె అనేక పాటలు ముఖ్యంగా హారిస్ జయరాజ్ చిత్రాల కోసం పాడారు.
రెహమాన్
ఎ. ఆర్. రెహమాన్ - ప్రసిద్ధ సంగీత దర్శకుడు, గాయకుడు
ఎమ్.ఎ.రెహమాన్ - ప్రముఖ ఛాయాగ్రహకులు
వహీదా రెహమాన్ - సుప్రసిద్ధ హిందీ నటీమణి
ఎస్. పి. చరణ్
శ్రీపతి పండితారాధ్యుల బాలసుబ్రహ్మణ్యం చరణ్ ప్రముఖముగా ఎస్.పి.బి.చరణ్ గా పిలవబడతారు, ఈయన భారతీయ చలనచిత్ర నటుడు, నిర్మాత, మరియు నేపథ్యగాయకుడు. ఆంధ్రప్రదేశ్ కు చెందిన ఈయన ప్రధానంగా తమిళ చిత్ర పరిశ్రమలో పనిచేస్తున్నారు. ఇతను ప్రముఖ భారతీయ గాయకుడు ఎస్.పి.బాలసుబ్రహ్మణ్యం కుమారుడు, అతను మొదట తమిళ మరియు తెలుగు సినిమా పరిశ్రమ నేపథ్య గాయకునిగా పనిచేసారు. ఇతను 2000 కన్నడ చిత్రం "హుడుగిగాగి"తో నటుడిగా మారాడు మరియు బహుశా 2008 చిత్రం "సరోజ"లో నటనకు బాగా గుర్తింపు పొందారు. ఇతను స్థాపించిన చిత్ర నిర్మాణ సంస్థను "కాపిటల్ సినిమా వర్క్స్" అంటారు, మరియు 2007 లో కల్ట్ (సూపర్) హిట్ కొట్టిన "చెన్నై 600028" చిత్రంతో సహా అనేక చిత్రాలను నిర్మించారు.
ఎస్.పి.బి.చరణ్ పాడిన పాటలు జాబితా.
యాంకర్
కార్యక్రమాన్ని తిలకిస్తున్న ప్రేక్షకులను ఆ కార్యక్రమంలో లీనమయ్యేలా వారిని ఆనందపరుస్తూ, వారికి ఉత్సాహాన్ని అందిస్తూ వారిచే కేరింతలు పెట్టించే వారిని యాంకర్ అంటారు. ఈ విధంగా యాంకర్ ప్రేక్షకులను కార్యక్రమానికి హత్తుకుపోయేలా కట్టిపడేయడాన్ని యాంకరింగ్ అంటారు.
బుల్లితెర కోసం యాకరింగ్ చేసేవారిని టెలివిజన్ యాంకర్లు లేక టీవి యాంకర్లు అంటారు. కొందరు టీ.వి. లో యాంకరింగ్ చేస్తూ సినిమా పరిశ్రమకు పరిచయమయ్యారు, అలాగే ప్రముఖ సినీ నటులూ టీ.వి.లో యాకరింగ్ చేస్తున్నారు. 'కౌన్ బనేగా కరోడ్ పతి' అనే టెలివిజన్ కార్యక్రమంలో అమితాబ్ బచ్చన్ యాంకరుగా నటించారు.
బుల్లితెర మిద తెలుగు యాంకర్లు
1 .సుమ కనకాల
2 .ఝాన్సి
3 .రవి లాష్య
4 .అనసూయ
5 .ప్రదిప్
6 .ఉదయబాను
భరత మాత
భరత మాత అనగా భారతదేశం తల్లి, భరతమాత భారతదేశం యొక్క జాతీయ మానవీకరణ రూపాన్ని కలిగినటువంటి దేవమాత. ఈమె సాధారణంగా మహిళ వలె కుంకుమ రంగు చీరను ధరించి జాతీయ జెండాను పట్టుకొని ఉంటుంది, మరియు కొన్నిసార్లు సింహంతో పాటు ఉంటుంది.
భరతమాత యొక్క చిత్రం 19 వ శతాబ్దంలో భారత స్వాతంత్ర్య ఉద్యమంలో ఏర్పాటుచేయబడింది. కిరణ్ చంద్ర బెనర్జీ చే రూపొందిన ఒక నాటకంలో 1873 లో మొదటిసారి భరతమాత ప్రదర్శింపబడింది. బంకిం చంద్ర చటర్జీ యొక్క 1882 నవల ఆనందమాత్ పరిచయ భక్తిగీతం "వందేమాతరం"", వెంటనే ఈ పాట ఉద్భవిస్తున్న భారత స్వాతంత్ర్య ఉద్యమ పాటగా మారింది.
తెలుగుతల్లి
తెలంగాణ తల్లి
తెలంగాణ తల్లి
తెలంగాణ తల్లి అనగా తెలంగాణ అమ్మ. 
తెలంగాణ తల్లి తెలంగాణ ప్రాంతీయ మానవీకరణ రూపాన్ని కలిగినటువంటి దేవమాత. తెలంగాణ అస్తిత్వ ప్రతీకగా ఈ తెలంగాణ తల్లి భావన మలిదశ ఉద్యమ వ్యాప్తిలో ఎంతో దోహదపడింది.
ఈమె సాధారణంగా మహిళ వలె కుంకుమ రంగు చీరను ధరించి ఒక చేతితో కాడతో సహా ఉన్న కంకులను, మరొక చేతితో బతుకమ్మను పట్టుకొని ఉంటుంది.
తెలంగాణ తల్లి భావన పూర్వం నుంచి ఉన్నదే అయినా, దాన్ని ఉద్యమ ప్రతీకగా ముందుకు తేవాలన్న ఆలోచన మాత్రం ప్రత్యేక రాష్ట్ర ఉద్యమసారథి కేసీఆర్‌దే. తెలంగాణకు చెందిన ప్రముఖ రచయిత, తత్వవేత్త బీఎస్ రాములు మొదటిసారి తెలంగాణ తల్లికి ఒక రూపాన్ని ఇచ్చే ప్రయత్నం చేశారు. బి. ఎస్. రాములు ఆలోచనలు, సూచనల ప్రకారం.. కంప్యూటర్‌పై తెలంగాణ తల్లి విగ్రహానికి రూపమిచ్చిన వ్యక్తి బి. వి. ఆర్. చారి. సాధారణ స్త్రీ మాదిరిగా(తలపై కీరీటం ఆభరణాలు లేకుండా) కొంగు నడుముకు చుట్టుకొని ఉన్న తెలంగాణ తల్లి రూపాన్ని బీయూఆర్ చారి చిత్రించారు. ఈ రూపం దేవులపల్లి అజయ్ సారథ్యంలో వెలువడుతున్న ప్రజాతంత్ర అనే తెలంగాణ వారపత్రిక కవర్ పేజీపై ప్రచురితమైంది.
తెలంగాణ తల్లికి తామిచ్చిన రూపాన్ని బీఎస్ రాములు ఉద్యమ సారథి కేసీఆర్ ముందు పెట్టగా.. ఆయన కొన్ని మార్పులు సూచించారు. ఈ విషయమై చర్చించడానికి తెలంగాణ భవన్‌లో రెండు సమావేశాలు నిర్వహించారు. ఈ సమావేశాల్లో బీఎస్ రాములు, ఫైన్ ఆర్ట్స్ కాలేజీ ప్రొఫెసర్ గంగాధర్, గన్‌పార్క్‌లోని 1969 తెలంగాణ అమరవీరుల స్థూపం సృష్టికర్త ఎక్కా యాదగిరి రావు, తెలంగాణకు చెందిన ప్రముఖ రచయిత, విశ్లేషకులు దుర్గం రవీందర్, ప్రముఖ చిత్రకారుడు కాపు రాజయ్య, ఈ తరం చిత్రకారుడు ఏలె లక్ష్మణ్ పాల్గొన్నారు.
ఈ సమావేశాల్లో కేసీఆర్ మాట్లాడుతూ తెలంగాణ తల్లి వెనుకబడ్డ తెలంగాణ ప్రాంతానికి గుర్తుగా పేద స్త్రీ రూపంలో ఎందుకు ఉండాలి? అని ప్రశ్నించారు. తెలంగాణ ఎప్పటికీ ఇలాగే వెనుకబడి ఉండదు కదా. ప్రత్యేక రాష్ట్రం ఏర్పడిన తర్వాత గొప్పగా, దేశంలోనే సంపన్న రాష్ట్రంగా, బంగారు తెలంగాణగా మారుతుంది. రాజా రవివర్మ గీసిన దేవతల బొమ్మల స్ఫూర్తితో భారత మాత చిత్రాన్ని రూపొందించారు. ఆ చిత్రాన్ని తలపించేలా తెలంగాణ తల్లికి రూపమివ్వాలి అని కేసీఆర్ సూచించారు. ఆయన సూచనతోపాటు సమావేశాల్లో పాల్గొన్న మరికొందరు ఇచ్చిన సూచనలకు తగినట్లుగా ప్రొఫెసర్ గంగాధర్ ఇప్పటి తెలంగాణ తల్లికి రూపాన్నిచ్చారు.
తెలంగాణ తల్లి రూపాన్ని తొలిసారి క్యాలెండర్ రంగుల్లో ముంద్రించి కేసీఆర్ చేతుల మీదుగా తెలంగాణ భవన్‌లో ఆవిష్కరించారు. ఈ సందర్భంగా కేసీఆర్ మాట్లాడుతూ తెలంగాణ తల్లికి చక్కని రూపాన్నిచ్చిన ప్రొ గంగాధర్, బీఎస్ రాములు పేర్లు తెలంగాణ చరిత్రలో సువర్ణాక్షరాలతో లిఖించబడుతాయన్నారు.
పసునూరి దయాకర్ చేతుల మీదుగా తయారైన తెలంగాణ తల్లి తొలి విగ్రహాన్ని 2007, నవంబర్ 15న టీఆర్‌ఎస్ కార్యాలయమైన తెలంగాణ భవన్‌లో పలువురు ప్రముఖులు, నాయకుల ఆధ్వర్యంలో కేసీఆర్ ఆవిష్కరించారు. ఇలాంటి విగ్రహాలనే అన్ని నియోజకవర్గాల్లో ఆవిష్కరించాలని పార్టీ నేతలను ఆదేశించారు.
www.ntnews.com/telangana-news/information-about-telangana-talli-statue-1-1-531124.html
సాలెగూడు
సాలెగూడు అనగా సాలెపురుగు గూడు, దీనిని ఆంగ్లంలో "స్పైడర్ వెబ్" అంటారు. ఇది జిగురుగా ఉండే ఒక వల వంటిది, సాలెపురుగులు తనకు కావలసిన ఆహారాన్ని బంధించేందుకు వాటి ఉదరము నుంచి స్రవించే పట్టు వంటి దారంతో దీనిని తయారు చేస్తాయి. కీటకాలు ఎగురుతూ వచ్చి, లేదా ప్రాకుతూ వచ్చి ఈ వెబ్ లో చిక్కుకున్నపుడు అవి తప్పించుకోలేవు, అప్పుడు సాలీడు ఆ కీటకాలను తినేస్తుంది. అత్యధిక సాలెగూడులు చాలా సన్నగా ఉంటాయి, కానీ చాలా బలంగా కూడా ఉంటాయి. వివిధ రకాల సాలీడులు వివిధ రకాల సాలెగూడులను తయారు చేస్తాయి. సాలెపురుగులు ఆహారాన్ని బంధించేందుకు వివిధ ప్రదేశాల్లో అనేక రకాలుగా ఈ వెబ్స్ ను తయారు చేస్తాయి.
సాలెగూడు ఒక అద్భుతమైన నిర్మాణం, అనేక రకాల సాలెగూడులలో ఎనిమిది కోణాలు గల అష్టభుజి గూడూలు ఉంటాయి, ప్రామాణికమైన శాస్త్రపరికరంతో కొల్చినా ఆ జిగురు దారపు గీతలు సరిసమానంగా ఉంటాయి.
పేరేప మృత్యుంజయుడు
పేరేప మృత్యుంజయుడు (అక్టోబర్ 5, 1914 - మే 16, 1950) భారత కమ్యూనిస్టు పార్టీ నాయకుడు, స్వాతంత్య్రసమర యోధుడు.
పశ్చిమగోదావరి జిల్లా ఆచంటలో పేరేప వెంకటసుబ్బయ్య, మహాలక్ష్మిలకు 1914, అక్టోబర్ 5 న జన్మించారు. ఆచంటలో మాధ్యమిక పాఠశాల చదువయ్యాక ధవళేశ్వరం వెళ్లి మేనమామ మొక్కపాటి శేషయ్య గారి ఇంట్లో ఉంటూ రాజమండ్రి ప్రభుత్వ మోడల్‌ సెకండరీ స్కూలులో చదివారు. చదువయ్యాక (1933- 34లో) పి.డబ్ల్యు.డిలో రోజు కూలికి మేస్త్రీగా పనిచేశారు.1925-26 ప్రాంతంలో భానుమతి (1917) గారితో పెళ్లయింది. 1936 లో నెక్కంటి నరసింహారావు, మీరా లతో పాటు కమ్యూ నిస్టు పార్టీ సభ్యులయ్యారు.బస్సు డ్రైవరుగా పనిచేస్తున్న మీరాతో పాటు బస్సు కార్మికుల్ని సంఘటితపరచటం మొదలుపెట్టారు.1941-42 ప్రాంతంలో యంవియన్‌ కపర్దీని కూడా మోటారు కార్మిక సంఘ నిర్మాణంలో పాల్గొనేందుకు ప్రోత్సహించారు.1937-39 కాలంలో కాళీపట్నం రైతుల పోరాటానికి నాయకత్వం వహించిన అల్లూరి సత్యనారాయణరాజు, ఉద్దరాజురామం లతో కలిశారు.
1940-42 కాలంలో చినమల్లంగ్రామం వద్ద 60- 70 మంది పార్టీ కార్యకర్తలకు నిర్వహించిన శిక్షణా శిబి రంలో సైద్ధాంతిక శిక్షణతో బాటు కొంత మిలటరీ శిక్షణ కూడా యిచ్చారు. దీనికి మృత్యంజయుడు ప్రిన్సిపా లుగా ఉన్నారు. ఇందుకూరి సుబ్బరాజు మిలటరీ శిక్షణ నిచ్చారు. వ్యవసాయ కూలీ లతో ఆచంట నుంచి నరసా పురం తహశీల్దారు ఆఫీసుకి 1940లో ఆకలి యాత్ర నిర్వ హించారు. 1940-42 మధ్య కొంత కాలం ఆయన జిల్లా పార్టీ కార్యదర్శిగా ఉన్నారు.ఆ కాలంలో ఏలూరులో కాపురం ఉన్నారు. ఏలూరులో జిల్లా పోలీసు స్పెషల్‌ బ్రాంచి వారు అరెస్టు చేసి, స్థానిక జిల్లా సబ్‌జైలులో 15 రోజులు రిమాండులో వుంచారు.1944-45లో జైలు నుంచి విడుదలయి వచ్చాక పాలకొల్లులో కాపురం పెట్టారు. నరసాపురం తాలూకా పార్టీ కార్యదర్శిగా వుంటూ, జిల్లా ప్రజానాట్యమండలి ఆర్గనైజరుగా ఉన్నారు. అల్లురామలింగయ్య, పినిశెట్టి శ్రీరామ మూర్తి, చలం మొదలగు కళాకారులను ప్రజానాట్య మండలిలోకి తెచ్చారు.నెక్కల పూడి సుబ్బాయమ్మ గారితో కలిసి "అన్నా చెల్లెలు" పాట (బెంగాలులో కరువు) వేదికల మీద పాడే వారు."చావుకు వెరవ కురా" అన్న పాట తరచు ఒంటరిగా కూడా పాడుకొంటుండేవారని చండ్ర సావిత్రమ్మ, కొండేపూడి రాధ మొదలగు వారు చెప్పారు. పిల్లలమర్రి వెంకటేశ్వర్లు, భీమిరెడ్డి నర్సింహారెడ్డి, మల్లుస్వరాజ్యం, వావిలాల గోపాలకృష్ణయ్య తెలంగాణా పోరాటానికి సహాయం కూడగట్టడానికి వచ్చారు. పి.సి.జోషి, పి.సుందరయ్యలు ప్రత్యేకంగా వచ్చి చర్చలు జరిపారు.
1950, మే 16 న బొమ్మూరుమెట్ట దగ్గర ఎన్ కౌంటర్ లో చనిపోయారు. కాల్చిన యస్‌.ఐ తనికెల సుబ్బారావు కానిస్టేబుళ్ళు మృత్యుంజయుని కాల్చడానికి నిరాకరించగా తాను కాల్చవలసివచ్చిందని, ఆఖరి గుండు పేల్చే వరకూ ఆయన జయజయ నినాదాలు చేస్తూ నిలబడి వున్నారని చెప్పాడు. రాజమండ్రి సెంట్రల్‌ జైలు దగ్గర రిక్షా కార్మికులు తమ కాలనీకి మృత్యుంజయ నగర్‌ అని పేరు పెట్టుకున్నారు. అలాగే పశ్చిమగోదావరి జిల్లా నర్సాపు రంలో "మృత్యుంజయనగర్‌ కాలనీ", లైబ్రరీ ఏర్పడ్డాయి.వీరి రెండవ కుమారుడు ప్రాచీ పబ్లికేషన్స్ పి.పి.సి.జోషి.
శిఖండి
శిఖండి మహాభారతంలో ఒక పాత్ర. మహాభారత యుద్ధంలో భీష్ముని అస్త్రనస్యాసానికి కారణమైన పాత్ర.
కాశీరాజు తన ముగ్గురు కూతుళ్ళు. అయిన అంబ, అంబిక, అంబాలికలకు స్వయంవరం ప్రకటించగా, భీష్ముడు తన తమ్ముడికి పెళ్ళి చేయాలనుకుని ఆ స్వయంవరానికి విచ్చేసాడు. స్వయంవరానికి వచ్చిన వారి మధ్య కలహాలు చెలరేగాయి. అపుడు భీష్ముడు అందరిని ఓడించి ఆ ముగ్గురు రాజకుమార్తెలను హస్తినాపురం తీసుకువచ్చి పెళ్ళి ఏర్పాట్లు చేయమన్నాడు.
అపుడు అంబ భీష్ముడి దగ్గరకు వచ్చి "గాంగేయా! నా మనసంతా సాళ్వభూపతి మీద ఉంది. అతనే నా ప్రాణనాయకుడు. మనసు లేని మనువు క్షేమం కాదు. నన్ను సాళ్వుని దగ్గరకు చేర్చు, నా చెల్లెల్లిద్దరిని నీ తమ్ముడికిచ్చి పెళ్లిచేయ్యి" అని వేడుకుంది. భీష్ముడు సరేనని అంబని సాళ్వదేశానికి పంపాడు
సాళ్వుడు అంబని చేసుకోడానికి నిరాకరించాడు. "నువ్వంటే ఇష్టం ఉన్నా, వేరొకరు చేజిక్కించుకున్న విజయఫలాన్ని నేను అందుకోలేను" అని పరుషంగా వెళ్లిపొమ్మన్నాడు. తిరిగి హస్తిన కొచ్చిన అంబని భీష్ముడు కూడా నిరాకరించాడు. అపుడు అంబ నీ వలననే నా ఆశలన్ని నేలరాలాయి. నీపై నేను ప్రతీకారం తీర్చుకుంటాను నిన్ను నేనే సంహరిస్తాను అని శపథం చేసింది. "అంబా! నువ్వు ఏనాడూ ఐతే అస్త్రం చేతపూని నా ఎదుట నిల్చెదవో అపుడు నేను అస్త్రసన్యాసం చేస్తాను" అని భీష్ముడు కూడా ప్రతిన పూనాడు .
తన కూతురిబిడ్డ ఐన అంబ విషయం తెలుసుకున్న హోత్రవాహనుడనే రాజర్షి తనను చూసేందుకు వచ్చిన పరశురాముడికి చెప్పి సహాయం చేయమని అడిగాడు. తన తపశ్శక్తితో ఒక వరమాలను చేసి "అంబా ఈ మాల ధరించిన వారి చేతిలోనే భీష్ముడి ఓటమి, తప్పదు". ఇదే నీకు చేయగల సహాయం అని చెప్పాడు. ఆ వరమాల ధరించే వారికోసం అంబ ఎందరినో అడిగి లేదనిపించుకొని చివరకు ద్రుపదుడిని మాల ధరించి భీష్ముడిని ఎదిరించమని వేడుకుంది. ద్రుపదుడు అందుకు ఒప్పుకొనక పోయేసరికి విసిగి కోపంతో ఆ వరమాలను కోటగుమ్మానికి వేలాడదీసి వెళ్ళిపోయి, ఆత్మాహుతి చేసుకుంది.
ద్రుపదుడు సంతానం కోసం యాగం చేయగా అతనికి ఇద్దరు ఆడపిల్లలు ఒక మగపిల్లాడు జన్మించారు. అందులో మొదటి సంతానంగా (పూర్వజన్మలోఅంబ) ఆడపిల్లగా జన్మించింది. అంబ అక్కడ కోటగుమ్మానికి ఉన్న వరమాలను తీసి తన మెడలో వేసుకుంది. అది చూసిన ద్రుపదుడు కోపోద్రేకంతో "భీష్ముడితో వైరమా!" అని అంబని తన రాజ్యం నుంచి వెళ్ళకొట్టాడు.
అంబ తన ప్రతిజ్ఞ నేరవేరడంకోసం శివుడికోసం తపస్సుచేసి పురుషుడిగా మారింది. ఆ అంబనే "శిఖండి".
మహాభారత యుద్ధంలో అర్జునుడిరథం ముందుభాగంలో శిఖండి అస్త్రం చేతబూని ఉండడం చూడగానే భీష్ముడు తన చేతిలోని అస్త్రం జారవిడిచాడు. అదను చూసి అర్జునుడు భీష్ముడిని హతమార్చాడు. ఆ విధంగా శిఖండి (అంబ) తన ప్రతిజ్ఞ నెరవేర్చుకుంది.
లింగాపురం(మాచర్ల)
"లింగాపురం(మాచర్ల)" గుంటూరు జిల్లా మాచర్ల మండలానికి చెందిన గ్రామం. పిన్ కోడ్ నం. 522 426., ఎస్.టి.డి.కోడ్ =08642.
ఈ గ్రామం మాచర్ల పట్టణ శివారులలో ఉంది.
గ్రామంలో పాఠశాల, గ్రామ పంచాయతీ కార్యాలయం, అంగన్ వాడీ కేంద్రాలకు స్వంత భవనాలు ఉన్నాయి.
ఈ గ్రామ పంచాయతీ 1959 లో ఆవిర్భవించింది. 2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి జి.మరియమ్మ, సర్పంచిగా ఏకగ్రీవంగా ఎన్నికైనారు. [2]
శ్రీ పోలేరమ్మ తల్లి ఆలయం:- ఈ ఆలయంలో అమ్మవారి విగ్రహ ప్రతిష్ఠా మహోత్సవం, 2015,మే-31వ తేదీ ఆదివారంనాడు, వైభవోపేతంగా నిర్వహించారు. ఆలయ ఆవరణలో శ్రీ పోతురాజుస్వామివారి విగ్రహప్రతిష్ఠ నిర్వహించారు. ఈ కార్యక్రమాన్ని పురస్కరించుకొని, ఆలయంలో ప్రత్యేకపూజలు నిర్వహించారు. ఈ కార్యక్రమానికి గ్రామస్థులేగాక, చుట్టుప్రక్కల గ్రామాల నుండి గూడా భక్తులు తరలిరవడంతో, ఆలయప్రాంగణం కిటకిటలాడినది. ఈ సందర్భంగా భక్తులకు అన్నదాన కార్యక్రమం నిర్వహించారు. [3]
వరి, అపరాలు, కాయగూరలు
వ్యవసాయం, వ్యవసాయాదారిత వృత్తులు
25-జనవరి,2013 నాడు, ఆంధ్రప్రదేశ్ రాష్ట్ర హైకోర్టు ప్రధాన న్యాయమూర్తి జస్టిస్ చంద్ర ఘోష్ ఈ గ్రామాన్ని సందర్సించి, కేసులు లేని గ్రామంగా చేసిన గ్రామస్తులను అభినందించారు. [1]
[1] ఈనాడు గుంటూరు రూరల్, 2013,జులై-10; 8వపేజీ.
[2] ఈనాడు గుంటూరు రూరల్; 2014,డిసెంబరు-4; 5వపేజీ.
[3] ఈనాడు గుంటూరు రూరల్; 2015,జూన్-1; 5వపేజీ.
రామిరెడ్డి పాలెం
"రామిరెడ్డిపాలెం" గుంటూరు జిల్లా రొంపిచర్ల మండలానికి చెందిన గ్రామము.. పిన్ కోడ్ నం. 522 617., ఎస్.టి.డి.కోడ్ = 08647.
అపాన వాయువు
పిత్తు లేద అపాన వాయువు మానవ జీర్ణక్రియలో ఒక భాగము. ఈ వాయువులు మలద్వారం గుండా వెళుతున్నపుడు తీవ్రతన బట్టి శబ్దం చేస్తాయి.
eeeeewaaaaa swag
ఓం పురి
ఓం పురి ఒక అంతర్జాతీయ భారతీయ నటుడు. బాలీవుడ్ సినిమాల్లోనే గాక హాలీవుడ్, మరియు కొన్ని పాకిస్థాన్ సినిమాల్లో కూడా నటించాడు. పలు జాతీయ పురస్కారాలు అందుకున్నాడు.
2017, జనవరి 6 శుక్రవారం ఉదయం గుండెపోటుతో తన స్వగృహంలో మరణించాడు.
బాలీవుడ్ నటుడు ఓం పురికి ముంబైలోని ఫ్యామిలీ కోర్టులో ఎదురుదెబ్బ తగిలింది. గత కొద్దికాలంగా ఓంపురికి, ఆయన భార్య నందితకు మధ్య విభేదాలు నెలకొన్నాయి. ఈ నేపథ్యంలో నందితా ముంబైలోని ఫ్యామిలీ కోర్టును ఆశ్రయించింది. నందితా పిటిషన్ విచారణ చేపట్టిన కోర్టు ఆమెకు అనుకూలంగా తీర్పునిచ్చింది. 
నందితాకు భరణం కింద ప్రతినెలకు 1.25 లక్షల రూపాయలు.. కుమారుడికి 50 వేల రూపాయలను చెల్లించాలని కోర్టు తీర్పునిచ్చింది. అంతేకాకుండా వైద్య, విద్య ఖర్చుల కోసం పత్రినెల 1.15 లక్షలు చెల్లించాలని ఓం పురికి ఆదేశించింది. ఆదాయ వనరుల లేమి ఉన్నందున్న.. నందితా లీగల్ ఖర్చుల కింద 25 వేల రూపాయలు కూడా ఓంపురి చెల్లించాలని తీర్పులో పేర్కోంది. ఇవియే కాకుండా నందితా కోసం చెల్లిస్తున్న ఇన్పూరెన్స్ ప్రీమియం, మెడిక్లెయిమ్ పాలసీలు, విద్యుత్, టెలిఫోన్ బిల్లులు, సొసైటీ మెయింటెనెన్స్ చార్జీలను ఓంపురి చెల్లిస్తున్నారు. 
వ్యక్తిగత విభేదాల కారణంగా తాము ఇద్దరం కలిసి జీవించడానికి వీలు లేనందున తమకు విడాకులు మంజూరు చేయాలని 2012 లో పిటిషన్ దాఖలు చేశారు. దాంతో తాను గృహిణి అని.. తనకు జీవించనడానికి ఆదాయ వనరులు లేనందున ఇంటిరిమ్ మెయింటెనెన్స్ చెల్లించాలని నందిత పిటిషన్ దాఖలు చేశారు. ప్రతినెల ఓంపురికి 35 లక్షల నుంచి 45 లక్షల రూపాయల ఆదాయం ఉందని కోర్టుకు దాఖలు చేసిన పిటిషన్ నందితా పేర్కొన్నారు.
పేపాల్
పేపాల్ మంచిది
పేపాల్ అంతర్జాలంలో నగదు లావాదేవీలు మరియు చెల్లింపులు జరిపే ఒక అంతర్జాతీయ ఈ-కామర్స్ సంస్థ. ప్రస్తుతము దీనిని ఈ-బే సంస్థ కొనుగోలు చేసుకకొని తమ అనుబంధ సంస్థగా ప్రకటించింది.
అంటువ్యాధులు (పుస్తకం)
అంటువ్యాధులు (వాని వ్యాపనము, నివారించు పద్ధతులు) ఒక వైద్య సంబంధమైన తెలుగు పుస్తకం. దీనిని ఆచంట లక్ష్మీపతి గారు 1915 సంవత్సరం ముద్రించారు.